पाएं अपने शहर की ताज़ा ख़बरें और फ्री ई-पेपरडाउनलोड करें
सिविल हॉस्पिटल से एक डॉक्टर का सरकारी टैबलेट चोरी हो गया। इसके साथ ही कोविड पॉजिटिव का कई दिन कर डेटा भी चोरी हो गया है। घटना हजीरा सिविल हॉस्पिटल की है। मामले की शिकायत ग्वालियर थाने में की गई है। टैबलेट में सिर्फ कोरोना संक्रमित और सैंपल की डिटेल थी। पुलिस ने FIR दर्ज कर ली है।
मुरैना के कैलारस निवासी माखनलाल पुत्र हरिभजन प्रजापति डॉक्टर हैं। वह सिविल हॉस्पिटल हजीरा में बतौर लैब टेक्नीशियन पदस्थ हैं। कोरोना संदेहियों के लिए गए सैंपल जांच की ड्यूटी है। मरीजों का डेटा सुरक्षित रखने के लिए शासन से उन्हें टैबलेट मिला है, जो काम करने के बाद वह लैब में रख जाते हैं। शुक्रवार को भी वह टैबलेट लैब में रखकर गए थे। सुबह जब वह वापस आए, तो टैबलेट गायब था। अपने स्तर पर तलाश किया, लेकिन पता नहीं चला। इसके बाद वरिष्ठ अधिकारियों को सूचना दी। साथ ही, ग्वालियर थाना पहुंचकर शिकायत की। पुलिस ने डॉ. माखनलाल की शिकायत पर चोरी का मामला दर्ज कर लिया है।
हर दिन की डिटेल फोल्डर बनाकर होती है सेव
टैबलेट में सिविल हॉस्पिटल में होने वाली सैंपलिंग का डेटा सेव है। पिछले दिनों कितने पॉजिटिव केस आए, कितने निगेटिव रहे। इसके साथ ही पॉजिटिव के नाम व मोबाइल नंबर एड्रेस का डेटा सेव रहता है। डेटा के माध्यम से कोविड कंट्रोल सेंटर उनसे संपर्क करते हैं। साथ ही, ध्यान रखते हैं कि कब किस पॉजिटिव का होम आइसोलेशन या क्वारेंटाइन पीरियड पूरा हो रहा है।
चोरी से किसको फायदा
मामले में पुलिस ने मामला दर्ज कर जांच शुरू कर दी है। पुलिस को समझ नहीं आ रहा है कि इस चोरी से किसको फायदा हो सकता है। अस्पताल में आने जाने वाला कोई कर्मचारी या बाहर के सदस्य की यह हरकत हो सकती है। सिर्फ टैबलेट को बेचने के उद्देश्य से ही यह चोरी हुई है या फिर डेटा चोरी करना था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn